पाएं अपने शहर की ताज़ा ख़बरें और फ्री ई-पेपरडाउनलोड करें
पंडरिया ब्लॉक अंतर्गत कामठी क्षेत्र के ग्राम भड़गा में बड़े पैमाने पर मुरुम की अवैध खुदाई हो रही है। खनन किए गए मुरुम को हाइवा और ट्रकों में ढोया जा रहा है। खनिज विभाग के अफसरों को इसकी खबर तक नहीं है। लॉकडाउन के चलते सभी सरकारी विभाग बंद है। अधिकारी- कर्मचारी दफ्तर नहीं आ रहे। इसका फायदा खनिज माफिया उठा रहे हैं।
ग्राम भड़गा में मुरुम की अवैध खोदाई कर ट्रकों व हाइवा में परिवहन किया जा रहा है। रायल्टी न मिलने से सरकार को लाखों का नुकसान हो रहा है। स्थानीय लोगों की मानें, तो यहां दिन- रात जेसीबी से खोदाई हो रही है। मुरुम खनन का भी हिसाब नहीं है। ग्रामीणों ने बताया कि क्षेत्र के कुछ जनप्रतिनधि भी अवैध खुदाई में संलिप्त है। खनिज विभाग के अधिकारियों के निष्क्रियता के चलते खनन माफियाओं के हौसले बुलंद है। भड़गा निवासी सुमरीत का कहना है कि अवैध खुदाई से अब तक यहां लगभग 10 फीट से ज्यादा गहरा गड्ढा बन चुका है । ग्राम पंचायत माठपुर के सचिव देवकुमार मरावी का कहना है कि मुरुम खनन की मुझे जानकारी नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn